Σεισμός - Γιάννενα: Ξύπνησαν μνήμες του 1967! "Βούιζε ο τόπος και έπεφταν τα βουνά"!\nNewsIT / Τοπικα Νεα / Σεισμος – Γιαννενα: Ξυπνησαν μνημες του 1967! “Βουιζε ο τοπος και επεφταν τα βουνα”!\nΣεισμός – Γιάννενα: Ξύπνησαν μνήμες του 1967! “Βούιζε ο τόπος και έπεφταν τα βουνά”!\nΟ μεγάλος σεισμός των 5,3 ρίχτερ που ταρακούνησε τα Γιάννενα και οι εκατοντάδες δονήσεις ξυπνούν σε πολλούς που ζουν στην συνοικία των Ιωαννίνων που φέρει την ονομασία “Σεισμόπληκτα” τις μνήμες από την Πρωτομαγιά του 1967, τότε που ένας καταστροφικός σεισμός χτύπησε τα χωριά του Περιστερίου, Μικρή και Μεγάλη Γότιστα, Κράψη και Ανατολική.\n“Ήταν δεύτερη μέρα του Πάσχα, ανήμερα του Αγίου Γεωργίου. Ετοιμαζόμαστε να πάμε στην εκκλησία. Σε κάποια στιγμή, πριν βγούμε από το σπίτι, ακούστηκε ένας εκκωφαντικός θόρυβος. Λες και περνούσαν στρατιωτικά αεροπλάνα σε χαμηλή πτήση. Αναρωτήθηκαν οι γονείς μου τι συμβαίνει, τι αεροπλάνα είναι αυτά που πετάνε χαμηλά. Δεν προλάβαμε να το πούμε. Άρχισε να σείεται όλο ο σπίτι”. Ένας εφιάλτης από τα παιδικά χρόνια για την Ελπίδα Βεδιάβα, γιατρό μικροβιολόγο, ξύπνησε. Την συναντήσαμε στην πλατεία των Σεισμοπλήκτων και αφηγείται το πώς βίωσε τον σεισμό των 6,4 βαθμών, ο οποίος την 1η Μαΐου του 1967 έπληξε το χωριό της, την Μεγάλη Γότιστα.\nΗ αφήγηση της είναι συγκλονιστική, καθώς τα μάτια τής τότε παιδικής της ψυχής είδαν τη φρίκη. “Η πόρτα γύρισε και δεν μπορούσαμε να ανοίξουμε. Τελικά, προλάβαμε να ανοίξουμε και να βγούμε. Τότε άρχισε να πέφτει το μπουχαρί και οι τοίχοι… Η γιαγιά μου και η θεία μου τραυματίστηκαν, τη μαμά μου την τραβάγαμε μέσα από τα χαλάσματα, ήταν τραυματισμένη. Επικρατούσε πανικός. Χαοτική κατάσταση. Ο κόσμος στο δρόμο έλεγε πως από το απέναντι βουνό στο χωριό, τη Μικρή Γότιστα, έβγαιναν φωτιές. Ανάμεσα από τη Γότιστα και την Κράψη άνοιξε η γη. Μία μεγάλη καθίζηση 2 χιλιομέτρων, κατάπιε σπίτια. Στον δρόμο υπέφεραν άνθρωποι με ανοιγμένα τα κεφάλια. Ένας με πολλά τραύματα στο σώμα πέθανε στην πλατεία. Ο ποταμός Άραχθος, όπως τον αντικρίζαμε, είχε πάρει πορτοκαλί χρώμα. Στη Μικρή Γότιστα πήγαιναν οι τραυματίες. Ο τότε βασιλιάς Κωνσταντίνος ήρθε με ελικόπτερο και έδωσε εντολή να φέρει σκηνές ο στρατός και να μεταφερθούν οι τραυματίες σε νοσοκομείο. Μείναμε άστεγοι”.\nΟι μετασεισμικές δονήσεις, όπως θυμάται, διήρκησαν πολύ καιρό. Μετά τον σεισμό ακολούθησαν νεροποντές με πολλές αστραπές, αγηφείται και κάποιοι έκαναν παραπήγματα με ξύλα και τσίγκο γύρω- γύρω για να προστατέψουν τις οικογένειες, ενώ άρχισαν να στήνονται και σκηνές.\nΟ Κωνσταντίνος Καραγιώργος, που επίσης ήταν παιδί και ζούσε με την οικογένεια του στο χωριό Κράψη θυμάται: “Ήταν μέρα του Αγίου Γεωργίου. Ο παπάς λειτουργούσε. Άρχισε να βουίζει ο τόπος, τα βουνά έπεφταν. Ο τόπος βούλιαξε στην Ανατολική, έναν τον σκότωσαν οι πέτρες. Προλάβαμε και εγκαταλείψαμε τα σπίτια μας γιατί χάθηκαν, τα πήρε η γη. Ήμασταν μικρά παιδιά και ζήσαμε στη σκηνή με 80 πόντους χιόνι εκείνη την χρονιά”.\nΜε ενέργειες των προέδρων από τις κοινότητες, μήνες αργότερα δόθηκαν σπίτια προκατασκευασμένα στην περιοχή που οι ίδιοι ονόμασαν Σεισμόπληκτα.\nΣτα αρχείο του ΟΑΣΠ αναφέρεται: “Στη 1 Μαΐου του 1967 ισχυρός σεισμός (Μ=6,4) έπληξε τους νομούς Άρτας και Ιωαννίνων. 9 άνθρωποι σκοτώθηκαν και 56 τραυματίστηκαν. 10.790 κτίρια υπέστησαν βλάβες (τα 940 καταστράφηκαν). Οι μεγαλύτερες εντάσεις στον νομό Άρτας παρατηρήθηκαν στα χωριά: Δροσοπηγή (ΙΧ), Μελισσουργούς (VIII+), Θεοδώριανα, Αθαμάνιο και Τετράκωμο (VIII), ενώ στο νομό Ιωαννίνων στα χωριά: Περιστέρι (VIII), Μέτσοβο, Βαθύπεδο (VII+). Προσεισμός (Μ=4,0) εκδηλώθηκε στις 25 Μαρτίου. Μετά τον κύριο σεισμό ακολούθησαν πολλοί μετασεισμοί ο μεγαλύτερος των οποίων (Μ=5,3) έγινε την ίδια ημέρα με τον κύριο σεισμό”.\nΚατηγορίες Ήπειρος,Τοπικά Νέα Ετικέτες ΣΕΙΣΜΙΚΗ ΔΟΝΗΣΗ,ΣΕΙΣΜΟΙ,ΣΕΙΣΜΟΣ,ΣΕΙΣΜΟΣ ΓΙΑΝΝΕΝΑ,ΣΕΙΣΜΟΣ ΣΗΜΕΡΑ Πλοήγηση άρθρων


KAFENEIO-GR: "Καπνός" τα 24 δις...\nΟικονομία, είπε ότι «οι εργαζόμενοι, οι μικρομεσαίες επιχειρήσεις, οι ελεύθεροι επαγγελματίες, οι αυτοαπασχολούμενοι και οι αγρότες, ακόμη τα αναζητούν αυτά τα χρήματα». «Άλλο πράγμα να εξαγγέλλεις και άλλο να ενισχύεις πραγματικά την οικονομία και τους κλάδους που το έχουν ανάγκη», πρόσθεσε.\nΚατηγόρησε την κυβέρνηση για επιλογές με τις οποίες «οι εργαζόμενοι έχουν αφεθεί στην τύχη τους, καθώς καλούνται ουσιαστικά να επιλέξουν είτε την απόλυση, είτε τη μείωση του μισθού τους».\nΕίπε ότι ο πρωθυπουργός παραδέχθηκε χτες στο υπουργικό συμβούλιο ότι μόλις 3.000 επιχειρήσεις και 33.000 από το 1 εκατ. συνολικά εργαζόμενων έχουν ενταχθεί στο πρόγραμμα «Συν-εργασία». Αυτό «συνιστά παταγώδη αποτυχία», τόνισε, προσθέτοντας ότι και οι μικρομεσαίες επιχειρήσεις μένουν ακάλυπτες, καθώς αποκλείονται από την δυνατότητα δανεισμού και την άμεση ρευστότητα που χρειάζονται. Επισήμανε ότι γι' αυτό ο ΣΥΡΙΖΑ έχει ζητήσει την έγκαιρη ενίσχυσή τους με ρευστότητα με μη επιστρεπτέες ενισχύσεις.\nΟ κ. Χαρίτσης σημείωσε ότι η ελληνική οικονομία «έπειτα από 12 συνεχή τρίμηνα ανάπτυξης επί ΣΥΡΙΖΑ, βρίσκεται ήδη σε ύφεση από το φθινόπωρο του 2019 εξαιτίας της πολιτικής της κυβέρνησης». Υποστήριξε ότι «σε συνδυασμό με την αδράνειά της στην αντιμετώπιση των επιπτώσεων της κρίσης του κορονοϊού, τα προβλήματα στην οικονομία οξύνονται, ολόκληροι κλάδοι οδηγούνται σε αδιέξοδο και ολοένα και περισσότεροι εργαζόμενοι βρίσκονται αντιμέτωποι με το φάσμα της ανεργίας».\nΠρόσθεσε ότι το επιβεβαιώνει και ο Διοικητής της ΤτΕ, «ο οποίος έκανε λόγο για αύξηση της ανεργίας στο 24% και για πολύ πιο αργή ανάκαμψη της οικονομίας τα επόμενα χρόνια». Σχολίασε ότι «η κυβέρνηση λοιδόρησε το πρόγραμμα "Μένουμε Όρθιοι" του ΣΥΡΙΖΑ αντί να προχωρήσει σε γενναίες παρεμβάσεις που έπρεπε να έχουν γίνει χθες».\nΚατηγόρησε την κυβέρνηση ότι επιλέγει «λογικές εσωτερικής υποτίμησης και υποβάθμισης των περιουσιακών στοιχείων της χώρας για την αντιμετώπιση της κρίσης» και εξέφρασε το φόβο ότι θα οδηγηθούμε στη λήψη νέων μέτρων λιτότητας. Είπε ότι «τα ταμειακά διαθέσιμα των 37 δισ. που άφησε η κυβέρνηση του ΣΥΡΙΖΑ πρέπει να χρησιμοποιηθούν τώρα», καθώς «ο φαύλος κύκλος στον οποίο οδηγείται ξανά η ελληνική κοινωνία μετά από δέκα χρόνια οικονομικής κρίσης, είναι κάτι το οποίο δεν μπορεί να αντέξει».\nΔιότι, τόνισε, «καταβαραθρώνονται η καταναλωτική δύναμη, τα ασφαλιστικά ταμεία και η βιωσιμότητα της ελληνικής οικονομίας συνολικά». Πολύ φοβόμαστε ότι θα οδηγηθούμε στην λήψη νέων μέτρων λιτότητας».\nΣε σχέση με το νομοσχέδιο για τις συγκεντρώσεις, ο κ. Χαρίτσης υπογράμμισε ότι η κυβέρνηση εισηγείται ένα νόμο «που παραπέμπει σε άλλες εποχές πριν τη μεταπολίτευση, πριν την σταθεροποίηση της δημοκρατίας», σχολιάζοντας ότι «δεν είναι τυχαίος ο σχεδιασμός».\nΕίπε δηλαδή ότι «η κυβέρνηση θέλει να προλάβει και να καταστείλει εκ των προτέρων τις κοινωνικές αντιδράσεις, εξαιτίας της ασφυξίας που έχει προκαλέσει στην οικονομία». Όμως, σημείωσε, «το θεμελιώδες συνταγματικό δικαίωμα του συνέρχεσθαι δεν μπορεί να τίθεται εν αμφιβόλω και σε περιστολή».\nΟ εκπρόσωπος Τύπου του ΣΥΡΙΖΑ είπε ότι «πρόκειται για αντιδημοκρατικό κατήφορο και για επίδειξη πυγμής και αυταρχισμού που οδηγεί σε επικίνδυνα μονοπάτια» και κάλεσε την κυβέρνηση να αποσύρει το νομοσχέδιο.


Την Τετάρτη 3 Οκτωβρίου 2018 διενεργήθηκε δημοπρασία εντόκων γραμματίων διάρκειας 26 εβδομάδων, ύψους 875 εκατομμυρίων Ευρώ. Η απόδοση διαμορφώθηκε στο 0,85%. Υποβλήθηκαν συνολικές προσφορές ύψους 1.150 εκατομμυρίων Ευρώ, πού υπερκάλυψαν το ζητούμενο ποσό κατά 1,31 φορές.\n26 εβδομάδων 3 Οκτωβρίου 2018\n(ποσά σε εκ. Ευρώ) 29 Αυγούστου 2018\n2. Ύψος προσφορών 1.150 1.198\n3.Συντελεστής κάλυψης(2:1) 1,31 1,37\nTagged In-On News AgencyPrimary DealersΑΠΟΤΕΛΕΣΜΑΤΑΑΠΟΤΕΛΕΣΜΑΤΑ ΔΗΜΟΠΡΑΣΙΑΣΔελτίο ΤύπουΔΗΜΟΠΡΑΣΙΑΔημοπρασία εντόκων γραμματίωνΕΝΤΟΚΑ ΓΡΑΜΜΑΤΙΑΕΝΤΟΚΑ ΓΡΑΜΜΑΤΙΑ ΔΗΜΟΣΙΟΥΕΥΡΩΗΝ-ΩΝΟικονομίαΠΡΑΚΤΟΡΕΙΟ ΕΙΔΗΣΕΩΝ Ην-Ων


Ο Ρ.Τ.Ερντογάν χρειάστηκε 143 μηνύσεις για να «τιμωρήσει» αρχισυντάκτρια εφημερίδας - istioforos news Ο Ρ.Τ.Ερντογάν χρειάστηκε 143 μηνύσεις για να «τιμωρήσει» αρχισυντάκτρια εφημερίδας - istioforos news\nΚΕΝΤΡΙΚΗ > ΔΙΕΘΝΗ > Ο Ρ.Τ.Ερντογάν χρειάστηκε 143 μηνύσεις για να «τιμωρήσει» αρχισυντάκτρια εφημερίδας\nΔΙΕΘΝΗ - Δημοσιεύτηκε - 1 Απρ 2018 - 12:54 μ.μ.\nΟ Ρ.Τ.Ερντογάν χρειάστηκε 143 μηνύσεις για να «τιμωρήσει» αρχισυντάκτρια εφημερίδας\nΜετά από μακρύ δικαστικό αγώνα και συνολικά 143 μηνύσεις, βγήκε η καταδικαστική απόφαση εναντίον της Ερέν Κεσκίν για την περίοδο που ήταν αρχισυντάκτρια στην εφημερίδα Οζγκιούρ Γκιουντέμ, η κυκλοφορία της οποίας έχει απαγορευτεί. Η Κεσκίν ανακοίνωσε μέσω τουίτερ την σε βάρος της ποινή. Η Κεσκίν έγραψε τα εξής: «Σήμερα τιμωρήθηκα συνολικά σε 7,5 έτη φυλάκισης επειδή ήμουν αρχισυντάκτρια στην Οζγκιούρ Γκιουντέμ. Εξεγείρομαι».\nΜέχρι σήμερα έχουν υποβληθεί 143 μηνύσεις σε βάρος της για την περίοδο που ήταν αρχισυντάκτρια στην Οζγκιούρ Γκιουντέμ, ενώ της έχουν επιβληθεί και πρόστιμα, ενώ η ίδια δήλωσε πως «Αντί να φύγω στο εξωτερικό θα μπω στην φυλακή». Οι δικηγόροι του Ταγίπ Ερντογάν τον περασμένο μήνα προσπάθησαν να αποβληθεί η Ερέν Κεσκίν από τον δικηγορικό σύλλογο.\nItem Reviewed: Ο Ρ.Τ.Ερντογάν χρειάστηκε 143 μηνύσεις για να «τιμωρήσει» αρχισυντάκτρια εφημερίδας Rating: 5 Reviewed By: istioforos news


Φάρος του Θερμαϊκού: Γερμανικές αποζημιώσεις: Συνεχίζει προκλητικά να κάνει την "πάπια" το Βερολίνο\nΗ εκ θεμελίων καταστροφή των Καλαβρύτων και η εκτέλεση των κατοίκων\n«Η ομοσπονδιακή κυβέρνηση θεωρεί ότι έπειτα από πολλές δεκάδες χρόνια το θέμα των αποζημιώσεων έχει χάσει το νόημά του» δήλωσε εκπρόσωπος του υπουργείου Εξωτερικών της Γερμανίας στην καθιερωμένη κυβερνητική ενημέρωση.\n«Για εμάς δεν τίθεται το ζήτημα αυτό και θα ήθελα να προσθέσω ότι δεν γνωρίζω για καμία σχετική συζήτηση, καμία επαφή μεταξύ Γερμανίας και Ελλάδας για το θέμα» πρόσθεσε. «Η Γερμανία έχει αναλάβει την ευθύνη για το παρελθόν της. Το κάναμε πάντα στη διάρκεια των περασμένων δεκαετιών και αποδείξαμε με διάφορους τρόπους ότι λαμβάνουμε το παρελθόν αυτό σοβαρά υπόψη μας» υπογράμμισε ο εκπρόσωπος διευκρινίζοντας: «Το ίδιο ισχύει και για τη ναζιστική κατοχή της Ελλάδας στη διάρκεια του Β' Παγκοσμίου Πολέμου».\nΑπό ποιόν όμως υπέστη αυτά τα δεινά ο ελληνικός λαός; Από το χιτλερικό καθεστώς που υπήρχε στη χώρα του και το οποίο επί 3,5 χρόνια που είχε καταλάβει την Ελλάδα, είχε εφαρμόσει όχι μόνο ένα εφιαλτικά απάνθρωπο καθεστώς κατοχής, με δεκάδες χιλιάδες εκτελέσεις πολιτών, ακόμη και παιδιών, βασανιστήρια, Ολοκαυτώματα ολόκληρων χωριών ή συνοικιών, αλλά επίσης και την οικονομική εξόντωση της χώρας. Αρπάζοντας τα συναλλαγματικά διαθέσιμα που υπήρχαν στην Τράπεζα της Ελλάδος, λεηλατώντας την βιομηχανική και αγροτική παραγωγή.\nΔεν είναι υπερβολή να πούμε ότι εξ αιτίας εκείνης ακριβώς της λεηλασίας, άρχισε η κατρακύλα της ελληνικής οικονομίας που οδήγησε τη χώρα μας σήμερα στο σημερινό τραγικό οικονομικό αδιέξοδο και την αγκαλιά της τρόϊκας. Είναι δε απορίας άξιο που οι μέχρι τώρα ελληνικές κυβερνήσεις, από την απελευθέρωση και εντεύθεν, δεν είχαν το πολιτικό ανάστημα να αξιώσουν με πολιτικά, διπλωματικά και νομικά μέσα την καταβολή των γερμανικών επανορθώσεων στην κατεστραμμένη από τους Γερμανούς στον πόλεμο Ελλάδα.\nΤο μνημείο για το Ολοκαύτωμα από τους Ναζί του μαρτυρικού Χορτιάτη\n- Τα Αναγκαστικά Δάνεια τα οποία συνήψε το Γ' Ράιχ από την Ελλάδα με το ζόρι, για τη διατροφή των ναζιστικών στρατευμάτων κατοχής αλλά και για τη διατροφή του Africa Karp, δηλαδή της Στρατιάς του Ρόμμελ στη Βόρεια Αφρική. Τα δάνεια αυτά, ήταν ύψους 3,5 δισεκατομμυρίων δολαρίων και σύμφωνα με τον καθηγητή Α. Αγγελόπουλο, σήμερα ανέρχονται σε πάνω από 13 δισεκατομμύρια δολάρια, με βάση ένα χαμηλό επιτόκιο, ύψους 3% μόνο.\nΤο Ολοκαύτωμα των 50.000 Εβραίων της Θεσσαλονίκης, τα ομαδικά ναζιστικά εγκλήματα στο Χορτιάτη, τη Δράμα, το Δοξάτο, τα Κερδύλλια Σερρών, τους Πύργους Εορδαίας, την Κλεισούρα Καστοριάς, το Μεσόβουνο Κοζάνης και δεκάδες ακόμη πόλεις, κωμοπόλεις και χωριά, ήταν η συνέπεια της γερμανικής κατοχής της Ελλάδας, που άρχισε τον Απρίλιο του 1941 και τελείωσε το φθινόπωρο του 1944. Και στη διάρκεια της χιτλερικής πανούκλας, κωμοπόλεις και χωριά της χώρας μας, μεταβλήθηκαν σε τόπους εκτελέσεων και υπέστησαν ολοκληρωτική καταστροφή από τους θιασώτες της «Νέας Τάξης» πραγμάτων που ήθελαν να επιβάλουν στην Ελλάδα και την υπόλοιπη Ευρώπη τα Ναζιστικά θηρία.\nΜια σπουδαία θυσία εκείνης της χρονικής περιόδου της γερμανικής κατοχής είναι και αυτή της ηρωικής κωμοπόλεως της Δυτικής Μακεδονίας, της Κλεισούρας, στις 5 Απρίλη 1944, που συγκαταλέγεται στις θυσίες της Κανδάνου Κρήτης (2 Ιουνίου 1941), των Καλαβρύτων Αχαΐας (13 Δεκεμβρίου 1943), του Φαναρίου Πρέβεζας, του Λουτρότοπου και του Κομμένου Άρτας (16 Αυγούστου 1943), της Μουσιώτιτσας και των Λιγγιάδων Ιωαννίνων, του Διστόμου Λιβαδειάς (10 Ιουνίου 1944), του Δομοκού Λαμίας, του Καρπενησίου Ευρυτανίας, του Αλμυρού Βόλου, της Δράκειας Μαγνησίας (18 Δεκεμβρίου 1944), του Μονοδενδρίου Λακωνίας (26 Νοεμβρίου 1943), των Φαρσάλων Λάρισας, της Τσαρίτσανης και του Δομένικου Ελασσόνας, των Κερδυλίων Σερρών (17 Οκτωβρίου 1941), του Δοξάτου και της Προσοτσάνης Δράμας, του Χορτιάτη Θεσσαλονίκης, των Πύργων Εορδαίας (24 Απριλίου 1944), του Μεσόβουνου Κοζάνης και άλλων πόλεων και χωριών.\nΕκατοντάδες κάτοικοι θυσιάστηκαν στο βωμό της ελευθερίας από τα Χιτλερικά τέρατα. Οικογένειες ολόκληρες ξεκληρίστηκαν, έγκυες γυναίκες ξεκοιλιάστηκαν, βρεφοκρατούσες μητέρες έπεσαν νεκρές με τα τέκνα τους στην αγκαλιά, αφρόπλαστες παρθένες σφαγιάστηκαν πάνω στο άνθος της ηλικίας τους, σεβάσμιοι γέροντες που σ’ όλη τους τη ζωή υπερασπίστηκαν τα ιδανικά της πατρίδας έγιναν παρανάλωμα του πυρός μέσα στις οικίες τους. Ούτε και τους σεβάσμιους ιερείς που με τον Τίμιο Σταυρό στο χέρι εκλιπαρούσαν για έλεος και προσπαθούσαν να καταπραΰνουν το μένος των αιμοσταγών οργάνων του Χίτλερ υπερασπιζόμενοι το ποίμνιό του, δε σεβάστηκαν τα απάνθρωπα κτήνη των Ες-Ες και τους κατακρεούργησαν.\nΚαι όμως σήμερα οι γερμανικές κυβερνήσεις, αρνούνται πεισματικά οποιαδήποτε συζήτηση για τις αποζημιώσεις που πρέπει να καταβάλουν για τις θηριωδίες εκείνες στο ελληνικό κράτος. Αποζημιώσεις για τις τεράστιες καταστροφές που προκάλεσαν στις υποδομές της χώρας αλλά και για τα θύματα που προκάλεσαν. Μήπως θα πρέπει να διεκδικήσουμε δυναμικότερα σαν χώρα τις αποζημιώσεις αυτές; Μήπως πρέπει να κάνει επιτέλους κάτι η ελληνική κυβέρνηση;


Κάουντενμπιθ - Κουίνς Παρκ 5/12 | Προγνωστικά για Στοίχημα\n6/4/2021 Κουίνς Παρκ - Κάουντενμπιθ 3 - 0\n6/2/2021 Κουίνς Παρκ - Κάουντενμπιθ\n5/12/2020 Κάουντενμπιθ - Κουίνς Παρκ 0 - 3\nΟ συγκεκριμένος αγώνας παίχτηκε πριν 242 ημέρες. Για να δείτε την τελευταία αναμέτρηση πατήστε εδώ: Κουίνς Παρκ - Κάουντενμπιθ στις 6/4/2021\n17' Grant Peter\n48' Quitongo Jai\n49' Herd Michael\n58' Gillespie Grant\n61' Kilday Lee\n» Ο gift-man, με το υψηλότερο yield +0.18% στο σημείο 1 έπαιξε: 1\nΗ ομάδα Κουίνς Παρκ ήταν ισόπαλη στο ημίχρονο στους τελευταίους 4 από 5 αγώνες εκτός έδρας σε όλες τις διοργανώσεις.\n+34.94% +2.56% -6.40% +20.59% -13.81%\n1: Στοιχημα-τζης 1, kouvas87, gift-man


Για Γυναίκες : ELITE WHEY PROTEIN 907gr (DYMATIZE)\nΚατηγοριες Κατηγορίες Καταστήματος Για Γυναίκες ELITE WHEY PROTEIN 907gr (DYMATIZE)\n<< ELITE WHEY PROTEIN 4540gr (DYMATIZE) REBUILT EDGE 450gr (BSN) >>\nΚωδικός Προϊόντος: ELITE WHEY PROTEIN 907gr (DYMATIZE)\nΔιαθεσιμότητα:44 Αγοράστηκε 21 φορές\nΤιμή: 33,99€ 29,90€\nΤελική τιμή: 29,90€\nΠεριγραφή Κριτικές (0) Σχετικά Προϊόντα (1) Σχετικά με Dymatize Δείτε τα συστατικά Δοσολογία\nΣυμπληρώματα διατροφής Dymatize Nutrition\nELITE WHEY PROTEIN ISOLATE 100%\n► Η Dymatize, από την ίδρυσή της το 1994, έχει θέσει σαν πρωταρχικό στόχο την παραγωγή και διάθεση 100% ασφαλών συμπληρωμάτων αθλητικής διατροφής υψηλότατης ποιότητας. Ποτέ δεν συμβιβάστηκε με την ιδέα της χρήσης πρώτων υλών "δεύτερης" ποιότητας ώστε να πετύχει μείωση του κόστους παραγωγής.\n► Σήμερα, η Dymatize, ως μέλος πια της POST HOLDINGS Group, μιας εταιρίας κολοσσού στον τομέα της διατροφής με ετήσιο τζίρο 6 δισεκατομυρίων δολλαρίων, μπαίνει σε μια "νέα εποχή" και λανσάρει τα προϊόντα της με μια νέα "φρέσκια" εμφάνιση και λογότυπο. Με πάντα τα ίδια και ακόμη υψηλότερα ποιοτικά στάνταρ.\n25 g υψηλή ποιότητα πρωτεΐνη ορού γάλακτος ανά δόση\n► Φέρει τη σήμανση “Informed-Choice” for athletes’ που σας εξεσφαλίζει ότι δεν περιέχει ίχνος απαγορευμένης ουσίας και την υψηλότερη δυνατή ποιότητα προϊόντος\n► Όλοι σχεδόν γνωρίζουμε την Elite Whey που για χρόνια αποτελεί μια σταθερή αξία στην κατηγορία των καθαρών σκευασμάτων ορού γάλακτος. Θυμίζουμε ότι ο ορός γάλακτος (Whey) με την γρήγορη αφομοίωση και την πλούσια περιεκτικότητα σε διακλαδισμένα αμινοξέα είναι η ιδανικότερη πρωτεϊνική πηγή για την μεταπροπονητική αποκατάσταση.\n► Πλέον η Elite Whey απέκτησε μια ολοκαίνουργια "φρέσκια" εμφάνιση διατηρώντας όλα εκείνα ταχαρακτηριστικά και τα υψηλά ποιοτικά στάνταρ που την καθιέρωσαν στην συνείδηση των αθλητών και αθλούμενων.\n► Η “elite” δεν περιέχει ασπαρτάμη, αλλά ούτε και πρόσθετα σάκχαρα, φρουκτόζη, αλάτι ή υδατάνθρακες γι’ αυτό είναι ιδανική για τους αθλητές που δεν θέλουν πολλούς υδατάνθρακες στο διαιτολόγιό τους. Η γεύση της, από την άλλη, είναι πλούσια και ευχάριστη.\n► Και όλα αυτά σε μια ιδιαίτερα ανταγωνιστική τιμή, που δίκαια της έχει δώσει τον τίτλο της Νο 1 πρωτεΐνη στην κατηγορία της.\nWHEY PROTEIN ELITE - DYMATIZE NUTRITION\n► Απλά προσθέστε νερό, γάλα ή χυμό και πιείτε το!\nWhey Protein Isolate Elite Dymatize : Ένα προϊόν που χρειάζεστε σε λογική τιμή\nElite Whey Protein Isolate :\nElite Whey Protein Isolate Νο 1 πρωτεΐνη\n► Η “Whey Protein Isolate Elite” δεν περιέχει ασπαρτάμη, αλλά ούτε και πρόσθετα σάκχαρα, φρουκτόζη, αλάτι ή υδατάνθρακες γι’ αυτό είναι ιδανική για τους αθλητές που δεν θέλουν πολλούς υδατάνθρακες στο διαιτολόγιό τους. Η γεύση της, από την άλλη, είναι πλούσια και ευχάριστη.\nΣυμπληρώματα διατροφής & βιταμίνες Dymatize Nutrition\nΣταθερό: 2155516460 - Κινητό: 695 305 77 11 Cyta gr\nElite Whey Isolate Protein Dymatize\nΔιατροφικός Πίνακας - Dymatize Nutrition - Elite Whey\nΑπομονώματα Πρωτεΐνης Ορού Γάλακτος Ανταλλαγής Ιόντων, Συμπύκνωμα Πρωτεΐνης Ορού Γάλακτος με Υπερδιήθηση Διασταυρούμενης ροής (Δι-Πεπτίδια, Τρι-Πεπτίδια, Ολιγο-Πεπτίδια, Πολυ-Πεπτίδια), Πεπτίδια Ορού Γάλακτος, WHEY, Κακάο, Φυσικά και Τεχνητά Αρώματα, Αλάτι, Ξανθανικό Κόμμι, Χλωρίδιο Καλίου, Ακετοσουλφάμη-K, Κόμμι Γκουάρ, Σουκραλόζη, Σογιέλαιο.\nElite Whey Protein Isolate 2100g (Dymatize Nutrition)\nTags: elite, whey, protein, 907gr, (dymatize), Μπάσκετ


Γράμμα από την Κορέα\nradical30 Την / Το Πεμ 03 Μαρ 2011, 03:02\nΈχοντας μόλις επιστρέψει από την Κορέα, σκέφτηκα να αφήσω για λίγο στην άκρη τα της Ευρωπαϊκής Κρίσης και να σας μεταφέρω εντυπώσεις από την Σεούλ. Έτσι κι αλλιώς, ο Μάρτιος προμηνύεται μακρύς. Από μήνα σταθμό που θα σηματοδοτούσε την Συνολική Λύση της Κρίσης (κάτι που από την αρχή του χρόνου μας τάζουν οι Ευρωπαίοι ηγέτες αναφερόμενοι στις αποφάσεις της επικείμενης Συνόδου) ο Μάρτιος, όπως δείχνουν τα πράγματα, θα αποδειχθεί δύσκολος και απογοητευτικός. Θα έχουμε όμως αρκετό χρόνο να συζητήσουμε τις διαφορετικές πτυχές της προδιαγεγραμμένης απογοήτευσης, αλλά και των ευκαιριών, που εγκυμονεί η φετινή άνοιξη. Για σήμερα, επιτρέψτε μου να σας πάω μακρυά, μερικά χιλιόμετρα από το αδυσώπητο τείχος που χωρίζει την Νότια από την Βόρεια Κορέα, στην σχεδόν συνοριακή πρωτεύουσα της πρώτης, στην Σεούλ.\nΤο συνέδριο στο οποίο παραβρέθηκα είχε θέμα Η Κρίση του Ευρώ και το Μέλλον της Ευρωπαϊκής Ολοκλήρωσης: Η σημασία της για την Ασία. Ο τίτλος της δικής μου ομιλίας, με την οποία ξεκίνησε το συνέδριο: Περί Χρεών και Ρηγμάτων: Η Κρίση της Ελλάδας και του Ευρώ στο παγκόσμιο πλαίσιο τους. Επειδή αυτά που είπα οι αναγνώστες του protagon.gr τα γνωρίζετε, λίγο πολύ (για τους νέους αναγνώστες, πατήστε εδώ για το κείμενο της ομιλίας και εδώ για άλλα σχετικά κείμενα), δεν πρόκειται να πω κουβέντα στο άρθρο τούτο. Αυτό που θα κάνω είναι να σας περιγράψω τι είπαν κάποιοι από τους άλλους ομιλητές. Και ιδίως τα πολύ ενδιαφέροντα που μου είπε ο υπουργός Οικονομικών της Ν. Κορέας, Jeung-hyun Yoon, όταν συμφάγαμε εκείνο το μεσημέρι.\nΚατ΄αρχάς, το συνέδριο σκοπό είχε να συγκρίνει τις εμπειρίες των Κρίσεων της Ν. Κορέας, της Λ. Αμερικής και της ευρωζώνης, εν όψει μάλιστα της εμπλοκής του ΔΝΤ και στις τρεις αυτές περιπτώσεις. Επί πλέον, οι διοργανωτές (δηλαδή το Κέντρο Μελετών της Ευρωπαϊκής Ένωσης του Εθνικού Πανεπιστημίου της Σεούλ και το Υπουργείο του κ. Yoon) ενδιαφέρονταν και για ένα άλλο ζήτημα το οποίο, ομολογώ, αγνοούσα: Τον τρόπο με τον οποίο οι προσπάθειες περιφερειοποίησης τόσο στην Α. Ασία όσο και στην Λ. Αμερική επιρρεάστηκαν από τον συνδυασμό (α) των Κρίσεων της Ν. Ασίας και της Λ. Αμερικής και (β) των σχέσεων των χωρών αυτών με την Ευρωπαϊκή Ένωση. Π.χ. ο οργανισμός ASEAN που ίσως αποτελέσει προπομπό μιας Ευρωπαϊκής Ένωσης της Άπω Ανατολής, η Mercosur της Λ. Αμερικής κλπ.\nΤο κοινό συναίσθημα των περισσότερων συνέδρων ήταν μία βαθειά αγανάκτηση απέναντι στο ΔΝΤ. Οι οικοδεσπότες μας, τόσο κυβερνητικοί όσο και πανεπιστημιακοί, δεν είχαν ούτε μια καλή λέξη να πουν για τον διεθνή οργανισμό. Φάνηκαν μάλιστα να ξαφνιάζονται ιδιαίτερα όταν τους είπα πως το πρόβλημα το δικό μας δεν είναι το ΔΝΤ αλλά η ΕΕ και, ιδιαίτερα, τα πλεονασματικά κράτη της ΕΕ (με προεξάρχουσα την Γερμανία) τα οποία επιμένουν σε όρους και επιτόκια (βλ. Μνημόνιο) που ακόμα οι εκπρόσωποι του ΔΝΤ θεωρούν (και το λένε συχνά, αν και ανεπίσημα) απαγορευτικά και, εν τέλει, μη εφαρμόσιμα.\nΒέβαια, δεν πρέπει να ξεχνάμε ότι οι κρίσεις της Ν.Α. Ασίας και της Λ. Αμερικής, και η συμπεριφορά του ΔΝΤ σε αυτές, παραλίγο να αποβούν το κύκνειο άσμα του οργανισμού: Αν δεν ήταν η δική μας Κρίση, η οποία έβαλε το ΔΝΤ ξανά στο 'παιχνίδι', ο κ. Strauss Kahn και οι υπάλληλοί του πιθανόν να μην είχαν αντικείμενο μετά από την αποφασιστικότητα χωρών όπως της Κορέας και της Αργεντινής να τους αρνιούνται ακόμα και την καλημέρα (λόγω των έκτροπων που προκάλεσαν οι του ΔΝΤ στις χώρες αυτές πριν από 10 με 13 χρόνια). Ο κ. Strauss Kahn το γνωρίζει καλά και για αυτό τον λόγο είναι πολύ περισσότερο προσεκτικός και 'ανθρώπινος' με εμάς από ότι ήταν οι προκάτοχοί του τότε στην Ασία και στην Λ. Αμερική.\nΟ βασικός διοργανωτής του συνεδρίου (ο καθηγητής Woosik Moon) δεν μάσησε τα λόγια του στην εισαγωγική του ομιλία ως προς τον ρόλο του ΔΝΤ το 1998 στην Κορέα. Αν και δεν κατέγραψα τα λεγόμενά του verbatim, είπε περίπου τα εξής:\n"Το 1997 η Κρίση στην Ν. Κορέα προέκυψε από μια κατάρρευση του ιδιωτικού τομέα υπό το βάρος μεγάλων ιδιωτικών χρεών πολλά εκ των οποίων είχαν προκύψει από την εισροή ξένων κεφαλαίων μετά από την απελευθέρωση των χρηματαγορών που μας είχαν επιβάλει η Διεθνής Τράπεζα και οι εκπρόσωποι των ΗΠΑ και της ΕΕ. Το κράτος μας, την εποχή εκείνη, ήταν και πλεονασματικό και αποτελεσματικό. Όμως, η Κρίση Χρέους του ιδιωτικού τομέα, ιδίως των τραπεζών, οδήγησε το 1997 στην μαζική φυγή κεφαλαίων προς το εξωτερικό και στην πίεση που αυτή επέφερε στο γουάν (το νόμισμα της χώρας) το οποίο ήταν συνδεδεμένο με το δολάριο. Η κυβέρνηση προσπάθησε να συγκρατήσει την κατάρρευση του γουάν ξοδεύοντας όλα τα της τα αποθεματικά σε δολάρια (αγοράζοντας γουάν στις χρηματαγορές με όσα δολάρια διέθετε σε μια απέλπιδα προσπάθεια να συγκρατήσει την αξία του γουάν). Όταν απέτυχε, και ξέμεινε από ξένο συνάλλαγμα, τότε μας επισκέφτηκε το ΔΝΤ με τα δάνειά του. Όμως για να μας δανείσει, κάτι που είχαμε ανάγκη ώστε να μπορεί η βιομηχανία μας να συνεχίσει να εισάγει πρώτες ύλες, το ΔΝΤ επέβαλε δραστικές περικοπές στο... πλεονασματικό κράτος μας. Αναγκαστήκαμε να περικόψουμε την παιδεία, την υγεία και άλλες σημαντικές υποδομές που λειτουργούσαν περίφημα, αντί να στραφούμε (μαζί με το ΔΝΤ) εναντίον των πραγματικά υπεύθυνων για την Κρίση: των τραπεζών και των επιχειρήσεων του ιδιωτικού τομέα που είχαν δανειστεί υπέρογκα ποσά. Με άλλα λόγια, το ΔΝΤ εφάρμοσε σε εμάς το ίδιο πρόγραμμα δημόσιων περικοπών που είχε σχεδιάσει για ελλειμματικά, διεφθαρμένα, αναποτελεσματικά κράτη. Το αποτέλεσμα ήταν η μείωση της αποτελεσματικότητας του κράτους μας και το βάθεμα της Κρίσης. Ευτυχώς που η δική μας κυβέρνηση δεν άκουσε το ΔΝΤ και εξανάγκασε τις τράπεζες σε ριζική αναδιάρθρωση."\nΠράγματι, δύο χρόνια μετά την Κρίση του 1997/8, η κυβέρνηση της Ν. Κορέας ξεκίνησε μια γενναία καμπάνια εναντίον τραπεζών αλλά και μεγάλων chaebol (τραστ μεγάλων βιομηχανιών που αποτέλεσαν και αποτελούν την ραχοκοκαλιά της Κορεατικής βιομηχανικής ανάπτυξης). Σκοπός της κυβέρνησης ήταν ένας: Να αναγκαστούν να ομολογήσουν το πραγματικό ύψος των ζημιών και χρεών τους και, εκεί που ήταν πλέον αδύνατον να σχεδιαστεί η αποκλιμάκωση ζημιών και χρεών, οι τράπεζες/επιχειρήσεις αυτές να διαλυθούν, να τις αναλάβει το κράτος και, αφού τις εξυγιάνει (πετώντας στον δρόμο του αποτυχημένους managers και τους πτωχευμένους ιδιοκτήτες) να τις πουλήσει σε νέους ιδιοκτήτες, καλύπτοντας τα δικά της έξοδα. Η καμπάνια αυτή διήρκεσε 2 με 3 χρόνια και στέφθηκε με επιτυχία. Ο λόγος χρεών/ζημιών προς την πραγματική αξία των τραπεζών και μεγάλων επιχειρήσεων μειώθηκε από 5-προς-1 σε λιγότερο από 2-σε-1. Έτσι, μέχρι τα μέσα της δεκαετίας του 2000, η Ν. Κορέα είχε ξεπεράσει την Κρίση του 1997/8.\nΣε αυτό το σημείο αξίζει μια σύγκριση με την σημερινή ευρωπαϊκή Κρίση. Το κοινό με εκείνη της Ν. Κορέας ήταν το γεγονός ότι και οι δύο ξεκίνησαν στον τραπεζικό κλάδο. Μετά από μία περίοδο απίστευτης ρευστότητας, την οποία δημιούργησε ο χρηματοπιστωτικός τομέας παράγοντας ολόκληρα τσουνάμι ιδιωτικού χρήματος (βλ. το δεύτερο μέρος του άρθρου αυτού για την περίπτωση της Ευρώπης), ήρθε ένα μεγάλο Κραχ (τον Σεπτέμβρη του 2008 εδώ, το 1997 στην Ν. Κορέα) που έφερε ακριβώς το αντίθετο: Το απόλυτο στέγνωμα της ρευστότητας στις αγορές (τόσο του χρήματος όσο και τις υπόλοιπες). Για να μην καταρρεύσει η οικονομία, τα κράτη αντικατέστησαν την ρευστότητα με δημόσιο χρήμα. Αποτέλεσμα: Η Κρίση να μεταναστεύσει από τον ιδιωτικό τομέα στον δημόσιο, καθώς τα δυσθεώρητα ποσά που ξόδεψαν τα κράτη δημιούργησαν πρόβλημα δημόσιου χρέους.\nΑυτά είναι τα κοινά στοιχεία την Νοτιοκορεατικής Κρίσης του 1997/8 με την ευρωπαϊκή που ξεκίνησε το 2008 (για έναν ακόμα παραλληλισμό, δείτε αυτό). Και η διαφορά; Ενώ η κυβέρνηση της Ν. Κορέας αμέσως μόλις μπόρεσε επιτέθηκε στην καρδιά του προβλήματος, που δεν ήταν άλλη από τον τραπεζικό τομέα, η ΕΕ επιμένει να κάνει τα στραβά μάτια. Να συμπεριφέρεται λες και το πρόβλημα ξεκίνησε λόγω των μεγάλων δημόσιων χρεών αγνοώντας παράλληλα τις τράπεζες ζόμπι από όπου ξεκίνησε, και εντός των οποίων κοχλάζει, η Κρίση. Όσο οι ηγέτες μας συνεχίζουν να αρνούνται να βάλουν στο στόχαστρό τους τις ιδιωτικές τράπεζες, με τρόπο αποφασιστικό και αδιαπραγμάτευτο αντίστοιχο εκείνου που επέδειξαν οι νοτιοκορεάτες, τόσο η Κρίση μας θα επεκτείνεται ανεξέλεγκτη. Οι συζητήσεις και προτροπές των πολιτικών και κεντρικών μας τραπεζιτών για εθελοντικές συγχωνεύσεις των τραπεζών θυμίζουν σχολικές εκθέσεις για την αποταμίευση. Δεν σηματοδοτούν τίποτα άλλο από χάσιμο χρόνου, επίδειξη άγνοιας και απόδειξη παντελούς πολιτικής βούλησης να συγκρουστούν με την Πτωχο-Τραπεζοκρατία.\nΟ Jeung-hyun Yoon, Υπουργός Οικονομικών της Ν. Κορέας, μου το είπε ευθαρσώς: Οι τράπεζες ποτέ δεν θα παραδεχθούν τις ζημίες τους εθελοντικά. Ούτε θα προχωρήσουν σε συγχωνεύσεις που καταστούν φανερό το μέγεθος της αποτυχίας τους. "Είναι σοφό να περιμένεις από τον δολοφόνο να αυτο-καταδικαστεί σε θάνατο;" με ρώτησε ρητορικά, εκφράζοντας με αυτό τον διπλωματικό τρόπο την έκπληξή του για την στάση των ευρωπαϊκής ηγεσίας.\nΣτην συζήτησή μας, που κράτησε πάνω από μια ώρα (με την συνοδεία δύο εκπληκτικών πιάτων Κορεατικής κουζίνας - ένα με noodles και σάλτσα μαύρων μανιταριών και μια σούπα από καβούρι και φύκια), είπαμε πολλά. Στα μέσα της κουβέντας, του ζήτησα, χωρίς περιστροφές, γιατί ήθελε να μιλήσουμε. (Ήξερα ότι μόλις είχε έρθει από το Παρίσι και πως εκείνο το βράδυ θα υποδεχόταν τον πολύ σημαντικό για την περιοχή πρώην πρωθυπουργό της Μαλαισίας Dr Mahathir Mohammed. Οπότε αναρωτιόμουν εμένα γιατί με έβαλε στο πυκνό του πρόγραμμα.) Χαμογέλασε και μου απάντησε λέγοντας ότι γνώριζε τις τοποθετήσεις που αναρτώ στο blog μου (το πιστεύετε αυτό;) και πως τον ενδιαφέρει μια άποψη από κάποιον που συγκαταλέγεται μεν στους φιλο-Ευρωπαϊστές όμως δεν αποδέχεται την 'γραμμή' της ΕΕ. Πρόσθεσε ότι ρόλο έπαιξε και η μακρά σχέση μου με την Αυστραλία και η από πρώτο χέρι γνωριμία με τις οικονομίες της περιοχής του Ειρηνικού (ιδίως της APEC).\n"Με τιμούν πολύ αυτά που μου λέτε", του είπα, "όμως τι θέλετε να σας πω πιο συγκεκριμένα;" Και τότε ήρθε το σοκ: "Μετά την Κρίση του 2008", μου απάντησε "συνάδελφοι μου της περιοχής, ιδίως χωρών-μελών της ASEAN, επιμένουν ότι πρέπει να βάλουμε σταδιακά τις βάσεις για ένα κοινό νόμισμα. Και ο Πρόεδρος της χώρας μας κρίνει ότι στην εποχή της παγκοσμιοποίησης μικρές χώρες όπως η δική μας θα καλούνται ανά τακτά χρονικά διαστήματα να σηκώνουν το βάρος των αναπόφευκτων κρίσεων. Η σημερινή μας ανάπτυξη, όσο εντυπωσιακή και να σας φαίνεται στην Ευρώπη, δεν μας καθησυχάζει. Σκεφτόμαστε λοιπόν μια Ανατολικοασιατική Νομισματική Ένωση. Όμως βλέπουμε, από την Κρίση της ευρωζώνης, ότι η νομισματική ενοποίηση, από μόνη της, δεν εξασφαλίζει τα μέλη της. Ιδίως τα μικρά κράτη-έθνη. Τι νομίζετε ότι θα πρέπει να προσέξουμε σε περίπτωση που προχωρήσουμε σε μια δική μας νομισματική ένωση, ίσως και με την Κίνα και την Ιαπωνία να συμμετέχουν; Τι είναι αυτό που λείπει από την ευρωζώνη και που εμείς πρέπει να συμπεριλάβουμε;"\nΚοίταξα το ρολόι μου. Είχα είκοσι λεπτά να του απαντήσω. Η απάντησή μου δεν χωράει σε αυτό το άρθρο. Επιγραμματικά, επιχειρηματολόγησα για την σημασία που έχει ένας Μηχανισμός Ανακύκλωσης Πλεονασμάτων (Surplus Recycling Mechanism) σε κάθε νομισματική ένωση, ισχυριζόμενος ότι η έλλειψη ενός τέτοιου μηχανισμού αποτελεί το βασικό αίτιο της Κρίσης στην ευρωζώνη. (Για όποιον θέλει να πάρει μια ιδέα, ας πατήσει εδώ, εδώ και εδώ.) Αφού ολοκλήρωσα, ο υπουργός χαμογέλασε ευγενικά, με παρακάλεσε να του στείλω την απάντησή μου και εγγράφως, με χαιρέτησε με μία μικρή υπόκλιση και έφυγε.\nΤο βράδυ εκείνο, αφού ολοκληρώθηκε το συνέδριο, προσπάθησα να ανακεφαλαιώσω την εμπειρία της ημέρας, και ιδίως της συνάντησης με τον υπουργό. Κατέληξα στο εξής απλό: Η διαφορά του από τους ευρωπαίους υπουργούς οικονομικών μπορεί να συνοψιστεί σε δύο πράγματα: στον επίσημο τίτλο του και στο σλόγκαν του υπουργείου του (ναι έχει σλόγκαν, το οποίο μπορείτε να δείτε στην κεντρική ιστοσελίδα του εδώ). Ο κ. Yoon δεν είναι απλώς Υπουργός Οικονομικών αλλά Υπουργός Στρατηγικής και Οικονομικών (Minister of Strategy and Finance). Όσο για το σλόγκαν: Μια θερμή κοινωνία για την εργατική τάξη - Ανάπτυξη της Μεσαίας Τάξης (A warm society for the working class. Growth of the Middle Class).\nΑυτά από την Κορέα. Επιστροφή στην δική μας πραγματικότητα από σήμερα...


Κορωνοϊός: Τι είναι η “ρήτρα γενικής διαφυγής” της Ε.Ε που αφήνει τις χώρες να ξοδέψουν όσα θέλουν - Hellenic Voice\nΑρχική Οικονομία Κορωνοϊός: Τι είναι η “ρήτρα γενικής διαφυγής” της Ε.Ε που αφήνει τις...\nΚορωνοϊός: Τι είναι η “ρήτρα γενικής διαφυγής” της Ε.Ε που αφήνει τις χώρες να ξοδέψουν όσα θέλουν\nΚορωνοϊός: Σε περίπτωση που η επιδημία δεν κρατήσει για πολύ μεγάλο χρονικό διάστημα, ο υπουργός Οικονομικών, Χρήστος Σταϊκούρας, εμφανίστηκε αισιόδοξος ότι η κατάσταση μπορεί να αναστραφεί σχετικά γρήγορα. Παράλληλα, ο υπουργός έστειλε ένα διπλό μήνυμα για την δημοσιονομική ευελιξία που αποκτά η χώρα μας μετά το πράσινο φως των Βρυξελλών να υποστηρίξει την πραγματική οικονομία και ταυτόχρονα να ενισχύει με πόρους το εθνικό σύστημα υγείας.\n«Το σύστημα Υγείας θα έχει όσους πόρους χρειάζεται»\nΑυτό δήλωσε μετά τη συνεδρίαση των 27 υπουργών Οικονομικών της Ευρωπαϊκής Ένωσης ο Έλληνας υπουργός,τονίζοντας παράλληλα ότι η Ελλάδα διαθέτει πλέον όλους τους βαθμούς ευελιξίας σε δημοσιονομικό επίπεδο για να αντιμετωπίσει την πανδημία. Και επεσήμανε επίσης ότι «η ζημιά στην οικονομία, η οποία θα είναι σημαντική, να είναι αναστρέψιμη, το συντομότερο δυνατό».\nΠροηγούμενο άρθροΤράπεζες κορωνοϊός: Αυτές οι συναλλαγές παύουν να πραγματοποιούνται από σήμερα στα καταστήματα\nΕπόμενο άρθροΤάκης Θεοδωρικάκος για κορονοϊό: Η Ελλάδα αντιμετωπίζει τη μεγαλύτερη πρόκληση μετά τη μεταπολίτευση


ΟΟΣΑ:Η Ελλάδα έχει τους περισσότερους άνεργους νέους πτυχιούχους στον κόσμο | Inprecor\nBy Sousourada 16 Νοεμβρίου 2015 Παράπλευρες Ειδήσεις No Comments\nΑυτό καταγράφει με το πλέον επίσημο τρόπο σχετική έκθεση του ΟΟΣΑ. Ο Οργανισμός Οικονομικής Συνεργασίας και Ανάπτυξης στην έκθεσή του, την οποία επικαλείται το περιοδικό Forbes, δεικνύει με στοιχεία ότι η Ελλάδα κατέχει το υψηλότερο ποσοστό ανεργίας σε αποφοίτους τριτοβάθμιας εκπαίδευσης. Το ποσοστό, είναι σχεδόν 20% – ένας στους πέντε πτυχιούχους δηλαδή, είναι άνεργος.\nΣυγκεκριμένα, το 19,4% των Ελλήνων που έχουν πτυχίο δεν βρίσκουν δουλιά.\nΔεύτερη στη σχετική κατάταξη έρχεται η Ισπανία με 14,9% και ακολουθούν:Τουρκία: 7,7%, Ιρλανδία: 6,7% και Γαλλία: 5,3%\nΑντιθέτως, οι άνεργοι πτυχιούχοι είναι είδος προς… εξαφάνιση στην Νορβηγία (1,8%), στην Γερμανία (2,4%) και στην Νότια Κορέα (2,9%).\nΗ λίστα του ΟΟΣΑ, όπως την δημοσίευσε το Forbes:


Γιάννης Μαγκριώτης - ΑΡΘΡΟ ΣΤΗΝ ΕΦΗΜΕΡΙΔΑ ΑΥΡΙΑΝΗ ΚΑΙ ΣΤΟΝ ΔΗΜΟΣΙΟΓΡΑΦΟ ΓΙΑΝΝΗ ΚΟΝΤΟΓΙΑΝΝΗ ΜΕ ΘΕΜΑ ΤΗΝ ΥΠΟΘΕΣΗ ΖΑΧΟΠΟΥΛΟΥ 09-1-08\nΑρχική Συνεντεύξεις Εφημερίδες ΑΡΘΡΟ ΣΤΗΝ ΕΦΗΜΕΡΙΔΑ ΑΥΡΙΑΝΗ ΚΑΙ ΣΤΟΝ ΔΗΜΟΣΙΟΓΡΑΦΟ ΓΙΑΝΝΗ ΚΟΝΤΟΓΙΑΝΝΗ ΜΕ ΘΕΜΑ ΤΗΝ...\nΑΡΘΡΟ ΣΤΗΝ ΕΦΗΜΕΡΙΔΑ ΑΥΡΙΑΝΗ ΚΑΙ ΣΤΟΝ ΔΗΜΟΣΙΟΓΡΑΦΟ ΓΙΑΝΝΗ ΚΟΝΤΟΓΙΑΝΝΗ ΜΕ ΘΕΜΑ ΤΗΝ ΥΠΟΘΕΣΗ ΖΑΧΟΠΟΥΛΟΥ 09-1-08\nΖούμε μια περίοδο έντονης απαξίωσης του πολιτικού συστήματος. Αυτό άλλωστε αποτυπώνεται και στις δημοσκοπήσεις.\nΗ δυσφορία της κοινής γνώμης για την πολιτική και τους πολιτικούς τροφοδοτείται κυρίως από την κυβερνητική πολιτική. Η οικονομική και κοινωνική της πολιτική κινείται σε ακριβώς αντίθετη κατεύθυνση από αυτά που έλεγε η Ν.Δ προεκλογικά, αλλά και από τις επαναλαμβανόμενες διακηρύξεις της. Ειδικότερα οι νέοι, οι μισθωτοί και οι συνταξιούχοι βλέπουν κάθε μέρα την οικονομική και κοινωνική τους θέση να υποχωρεί. Η ανασφάλεια για την επόμενη μέρα κορυφώνεται.\nΑπό την άλλη πλευρά, τα κόμματα της αντιπολίτευσης όταν δεν διαμαρτύρονται σε κάθε ευκαιρία, ταυτίζοντας την Ν.Δ με το ΠΑΣΟΚ όπως η παραδοσιακή αριστερά, δεν μπορούν ακόμη, όπως εμείς, να αναδείξουμε μια διαφορετική πειστική πρόταση.\nΗ απαξίωση διογκώνεται από τα φαινόμενα πολιτικής αδιαφάνειας, κακοδιαχείρισης και παραβατικών συμπεριφορών κυβερνητικών και κρατικών αξιωματούχων της Ν.Δ. Το φαινόμενο είναι θλιβερό, στην κυριολεξία, γιατί όταν δεν κρύβονται πίσω από αόρατες ξένες δυνάμεις, όπως στις υποκλοπές, από ανίδεους διοικητές ταμείων, όπως τα ομόλογα, κρύβονται πίσω από το δημοσιογραφικό απόρρητο.\nΕίναι εμφανές ότι η Κυβέρνηση κάτι θέλει να κρύψει, κάτι φοβάται. Από την αρχή ήταν φανερό, ότι η αρχή των απαντήσεων βρισκόταν στου Μαξίμου. Ο Πρωθυπουργός ζήτησε την άμεση παραίτηση του κυρίου Ζαχόπουλου, όταν είδε τον μυστηριώδη φάκελο, που διαβίβασε στο επιτελείο του, έμπιστη κυρία του Υπουργείου Πολιτισμού, έλεγαν στην αρχή, δημοσιογράφος στο Χίλτον είπαν στη συνέχεια.\nΗ Κυβέρνηση και τώρα μπορεί να πει την αλήθεια για να βρεθούν όλες οι απαντήσεις. Με τον τρόπο αυτό θα λυτρωθεί το πολιτικό σύστημα, θα λυτρωθεί και η ίδια. Όποιος φοβάται την αλήθεια και μετρά μόνο το πολιτικό κόστος δεν βλέπει πέρα από την μύτη του. Δεν υπηρετεί τους θεσμούς και την κοινωνία. Στο τέλος δεν υπηρετεί και την παράταξή του.\nΤο Μαξίμου πρέπει να πει γιατί ζήτησε την άμεση παραίτηση του κυρίου Ζαχόπουλου. Ποιοι είναι οι λόγοι που τον απέλυσαν και τον οδήγησαν στην απόπειρα αυτοκτονίας; Γιατί στην επιστολή του ο κύριος Ζαχόπουλος, προς τον γιό του ιδιαίτερα, τον προτρέπει να μην ασχοληθεί με την πολιτική, γιατί κάποιοι τον πούλησαν, όπως γράφει.\nΌσο η Κυβέρνηση δεν δίνει απαντήσεις, τόσο θα βυθίζει την πολιτική μας ζωή στην αναξιοπιστία και οι πολίτες θα γυρίζουν την πλάτη στα κόμματα και κυρίως στα δύο μεγάλα.\nΤο ΠΑΣΟΚ πρέπει να συνεχίσει να απαιτεί την απόλυτη διαφάνεια. Πρέπει ταυτόχρονα να συνεχίσει να προβάλει τις προτάσεις του για την εξυγίανση της πολιτικής και την δημόσιας ζωής. Πρέπει να έρθει πιο κοντά στους πολίτες. Πρέπει να εκφράζει πολιτικά πιο αυθεντικά τα αιτήματα της κοινωνίας. Πρέπει να προβάλει αποφασιστικά το δικό του κυβερνητικό πρόγραμμα. Τώρα όσο ποτέ τα τελευταία χρόνια, η χώρα και οι πολίτες έχουν ανάγκη το δυναμικό ΠΑΣΟΚ με τις συγκεκριμένες εναλλακτικές προτάσεις.


Ενέδρα θανάτου κατά του Στέφανου Χίου - Τον πυροβόλησαν έξω από το σπίτι του (video) - e-Stage.gr\nΤ-bone με τζίντζερ και καβουρδισμένο σουσάμι 27 Οκτωβρίου 2020\nBig Brother: «Θρίλερ» με την Άννα Μαρία που είναι έτοιμη να αποχωρήσει (video)... 27 Οκτωβρίου 2020\nΆγριες Μέλισσες : Aυτά θα συμβούν στο αποψινό επεισόδιο... 27 Οκτωβρίου 2020\nJ2US: Τριαντάφυλλος VS Ευριδίκη Παπαδοπούλου 27 Οκτωβρίου 2020\nΣταύρος Σιόλας – Ρένα Μόρφη: “Σάν Χουάν”... 27 Οκτωβρίου 2020\n27 Ιουλίου 20200\nΔολοφονική επίθεση δέχθηκε ο δημοσιογράφος Στέφανος Χίος, όπου διεκομίσθει και νοσηλεύεται στο νοσοκομείο ΚΑΤ, τραυματισμένος στο λαιμό από όπλο\nΛίγο μετά τις δύο τα ξημερώματα, ενώ επέστρεφε στο σπίτι του, ο Στέφανος Χίος δέχθηκε δύο σφαίρες στο λαιμό και τα πλευρά, ενώ δύο ακόμη καρφώθηκαν στο αυτοκίνητό του.\nΣύμφωνα με τις πρώτες πληροφορίες ο δράστης κατάφερε να διαφύγει με τη βοήθεια συνεργού. Οι ίδιες πληροφορίες αναφέρουν ότι τα πράγματα μπορεί να είχαν εξελιχθεί διαφορετικά, αν δεν είχε μπλοκάρει το όπλο του επίδοξου δολοφόνου.\nΟ Στέφανος Χίος μεταφέρθηκε αρχικά στο Σισμανόγλειο Νοσοκομείο και ακολούθως στο ΚΑΤ, όπου και παραμένει νοσηλευόμενος. Η κατάσταση της υγείας του χαρακτηρίζεται ελεγχόμενη.\nRelated tags : Στέφανος Χίος\n«Χούφτωστην – χούφτωστην» Ο Χίος τρολάρει τον Παπαδάκη για την Μπάγια (video)\nΕπικό τρολάρισμα με video που κυκλοφορεί τελευταία στο διαδίκτυο κάνει ο Χίος στον Γιώργο Παπαδάκη για την Μπάγια Αντωνοπούλου και πραγματικά γελάς με την ψυχή σου! Το video που ειδικά στις νεαρές\nΗ επική φάρσα του Στέφανου Χίου στον Ηλία Ψινάκη (video)\nΣτέφανος Χίος σε ρόλο αστυνομικού – φαρσέρ και ο Ηλίας Ψινάκης παραλήπτης κλήσης – θύμα του. Ναι, είναι τόσο απολαυστικό όσο φαντάζεστε. Το ίδιο ισχύει και για την κατάληξη που λίγο-πολύ τη γνωρίζετε.\nΤ-bone με τζίντζερ και καβουρδισμένο σουσάμι\nBig Brother: «Θρίλερ» με την Άννα Μαρία που είναι έτοιμη να αποχωρήσει (video)\nΆγριες Μέλισσες : Aυτά θα συμβούν στο αποψινό επεισόδιο\nJ2US: Τριαντάφυλλος VS Ευριδίκη Παπαδοπούλου\nΣταύρος Σιόλας – Ρένα Μόρφη: “Σάν Χουάν”\nΕλευθερία Αρβανιτάκη έρχεται στο «ΣΠΙΤΙ ΜΕ ΤΟ MEGA»